Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 349

2. A rendőri erő használata, eltekintve az önvédelmi esetektől: Az önvédelemre vonatkozó szabályok mellett a rendőrök Luxemburgban a fegyvereknek és más kényszerítő eszközöknek a karhatalmi erők által a bűncselekmények elleni küzdelemben való használatáról szóló 1973. július 28-i törvény alapján használhatnak fegyvereket, lőfegyvereket és egyéb kényszerítő eszközöket. E törvény rendelkezései az alábbiakban összegezhetők: A szolgálatban lévő rendőrtisztek, ha ez feltétlenül szükséges, akkor használhatnak fegyvereket vagy más eszközöket: 1) Ha fegyverrel, vagy fegyvertelenül megtámadják őket; 2) Ha olyan személynek segítenek ezzel, akinek az élete, testi épsége vagy tárgyai jelentősen veszélyeztetettek; 3) Ha ez az egyetlen mód személyek, helyszínek, épületek, vagy más megvédendő tárgyak fegyveres vagy fegyvertelen megtámadása ellen; 4) Ha a két alkalommal „Állj, rendőrség!” felkiáltással felszólított személyek nem állnak meg, máshogy nem állíthatóak meg, utóbbi esetben azonban a fegyverek használata csak akkor indokolt, ha okkal feltételezhető, hogy:

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes